સેન્સેકસ બપોરે ૨.૧૫ કલાકે ૩૪૫ પોઈન્ટ વધીને ૩૬૬૧૬ અને નીફટી ૯૫ પોઈન્ટ વધીને ૧૧૦૪૨ ઉપર ટ્રેડ કરી રહ્યા છે. ડોલર સામે રૂપિયો ૬૮.૫૪ ઉપર છે. આજે શેર બજારે નવો ઈતિહાસ પણ રચી દીધો છે. છેલ્લે જાન્યુઆરીમાં સેન્સેકસે રેકોર્ડ હાઈ બનાવ્યો હતો ત્યારે તે ૩૬૪૭૬ ઉપર પહોંચ્યો હતો. છેલ્લા ૩ ટ્રેડીંગ સેશનમાં સેન્સેકસ ૭૦૦ પોઈન્ટ અપ થયો છે. આજે રીલાયન્સનો શેર જબરો ઉછળ્યો છે. આ લખાય છે ત્યારે રીલાયન્સનો શેર ૪.૯૯ ટકા વધીને ૧૦૮૮ ઉપર ટ્રેડ કરી રહ્યો છે. આજે બજારમાં ચોતરફા ખરીદી જોવા મળી હતી. બેન્કીંગ શેરોમા વધુ તેજી હતી. આ તેજી સાથે રિલાયન્સ ઈન્ડ. ૧૦,૦૦૦ કરોડ ડોલરની કંપની બની ગઈ છે. કંપનીની માર્કેટ કેપ ૬.૬૯ લાખ કરોડ પહોંચી ગઈ છે. આજે મીડકેપ અને સ્મોલ કેપ શેરોમાં પણ તેજી હતી. બેન્ક, ફાર્મા અને મેટલ શેરોમાં પણ તેજી જોવા મળી હતી. ડોલર સામે રૂપિયો ૧૯ પૈસા સુધર્યો છે.